Document ID: 31999R1436

ΚΑΝΟΝΙΣΜΟΣ (ΕΚ) αριθ. 1436/1999 ΤΗΣ ΕΠΙΤΡΟΠΗΣ
της 30ής Ιουνίου 1999
για άνοιγμα δασμολογικών ποσοστώσεων κατά την εισαγωγή ακατέργαστης προτιμησιακής ειδικής ζάχαρης σακχαρότευτλων από τις χώρες ΑΚΕ και από την Ινδία για την προμήθεια των διυλιστηρίων κατά την περίοδο από 1ης Ιουλίου 1999 έως 29 Φεβρουαρίου 2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1785/81 του Συμβουλίου, της 30ής Ιουνίου 1981, για κοινή οργάνωση αγοράς στον τομέα της ζάχαρης(1), όπως τροποποιήθηκε τελευταία από τον κανονισμό (ΕΚ) αριθ. 1148/98 της Επιτροπής(2), και ιδίως το άρθρο 14 παράγραφος 2 και το άρθρο 37 παράγραφος 6,
Εκτιμώντας:
(1) ότι το άρθρο 37 του κανονισμού (ΕΟΚ) αριθ. 1785/81 ορίζει ότι, κατά τις περιόδους εμπορίας 1995/96 έως 2000/2001 και για την κατάλληλη προμήθεια των κοινοτικών διυλιστηρίων, λαμβάνεται μειωμένος ειδικός δασμός κατά την εισαγωγή ακατέργαστης ζάχαρης σακχαρότευτλων καταγωγής κρατών με τα οποία η Κοινότητα συνήψε συμφωνίες προμήθειας υπό προτιμησιακούς όρους· ότι, προς στιγμήν, τέτοιες συμφωνίες δεν συνήφθησαν, από την απόφαση 95/284/ΕΚ του Συμβουλίου(3), παρά μόνον, αφενός μεν, με τα κράτη της Αφρικής, της Καραϊβικής και του Ειρηνικού (χώρες ΑΚΕ) μέρη του πρωτοκόλλου αριθ. 8 για τη ζάχαρη ΑΚΕ, που προσαρτάται στην τέταρτη σύμβαση ΑΚΕ-ΕΟΚ και, αφετέρου, με τη Δημοκρατία της Ινδίας·
(2) ότι οι ποσότητες της ειδικής προτιμησιακής ζάχαρης που πρέπει να εισαχθεί καθορίζονται σύμφωνα με το εν λόγω άρθρο 37 βάσει ενός ετήσιου προσωρινού κοινοτικού ισολογισμού· ότι ένας τέτοιος ισολογισμός αποδεικνύει την ανάγκη εισαγωγής ακατέργαστης ζάχαρης και ανοίγματος, στο στάδιο αυτό, για την περίοδο εμπορίας 1999/2000, δασμολογικής ποσόστωσης με ειδικό μειωμένο δασμό, που προβλέπεται από τις προαναφερόμενες συμφωνίες, ο οποίος επιτρέπει να καλυφθούν οι ανάγκες των κοινοτικών διυλιστηρίων για ένα μέρος αυτής της περιόδου· ότι οι προβλέψεις παραγωγής ακατέργαστης ζάχαρης σακχαροτεύτλων είναι τώρα διαθέσιμες για την περίοδο εμπορίας 1999/2000· ότι πρέπει, στο στάδιο αυτό, να ανοιχθεί μια τέτοια ποσόστωση για ένα μέρος της περιόδου εμπορίας· ότι, λόγω των υποτιθεμένων μέγιστων αναγκών διύλισης που καθορίζονται ανά κράτος μέλος και των ελλειπουσών ποσοτήτων που προκύπτουν από τον προσωρινό ισολογισμό, πρέπει να προβεφθούν εγκρίσεις εισαγωγής ανά κράτος μέλος ραφιναρίσματος για την περίοδο από 1ης Ιουλίου 1999 έως 29 Φεβρουαρίου 2000·
(3) ότι οι προαναφερόμενες συμφωνίες ορίζουν ότι οι σχετικοί διυλιστές πρέπει να πληρώσουν μια ελάχιστη τιμή αγοράς ίσης προς την τιμή εγγύησης για την ακατέργαστη ζάχαρη, μειουμένη κατά την ενίσχυση προσαρμογής που καθορίζεται για την εν λόγω περίοδο εμπορίας· ότι πρέπει, κατά συνέπεια, να καθορισθεί αυτή η ελάχιστη τιμή λαμβανομένων υπόψη των στοιχείων που εφαρμόζονται στην περίοδο εμπορίας 1999/2000·
(4) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο από 1ης Ιουλίου 1999 έως 29 Φεβρουαρίου 2000, ανοίγονται οι ακόλουθες δασμολογικές ποσοστώσεις, στο πλαίσιο της απόφασης 95/284/ΕΚ, για την εισαγωγή ακατέργαστης ζάχαρης σακχαροτεύτλων, που πρέπει να υποστεί διύλιση:
α) 260500 τόνοι που εκφράζονται σε λευκή ζάχαρη προέλευσης των χωρών ΑΚΕ που αναφέρονται στην εν λόγω απόφαση, με αύξοντα αριθμό 09.4098,
και
β) 10000 τόνοι που εκφράζονται σε λευκή ζάχαρη προέλευσης της Δημοκρατίας της Ινδίας, με αύξοντα αριθμό 09.4099.
Άρθρο 2
1. Ένας ειδικός μειωμένος δασμός 5,41 ευρώ ανά 100 χιλιόγραμμα ακατέργαστης ζάχαρης ποιοτικού τύπου εφαρμόζεται κατά την εισαγωγή των ποσοτήτων που αναφέρονται στο άρθρο Ι.
2. Με την επιφύλαξη του άρθρου 7 του κανονισμού (ΕΚ) αριθ. 1916/95 της Επιτροπής(4), η ελάχιστη τιμή αγοράς που πρέπει να πληρωθεί από τους κοινοτικούς διυλιστές καθορίζεται, για την περίοδο που αναφέρεται στο άρθρο 1, σε 49,68 ευρώ ανά 100 χιλιόγραμμα ακατέργαστης ζάχαρης ποιοτικού τύπου.
Άρθρο 3
Επιτρέπεται στα ακόλουθα κράτη μέλη να εισάγουν, στο πλαίσιο των ποσοστώσεων που καθορίζονται στο άρθρο 1 και υπό τους όρους του άρθρου 2 παράγραφος 1, τις ακόλουθες ελλείπουσες ποσότητες, εκφραζόμενες σε λευκή ζάχαρη:
α) 45500 τόνοι όσον αφορά τη Φινλαδία·
β) 20000 τόνοι όσον αφορά τη μητροπολιτική Γαλλία·
γ) 190000 τόνοι όσον αφορά την ηπειρωτική Πορτογαλία·
δ) 15000 τόνοι όσον αφορά το Ηνωμένο Βασίλειο.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1999.

Labels: 3
17
18